Merkezê Îrtîbatî û Çapemenîye yê HPGyî bi eşkerayîyêne nasnameyê çar şehîdan eşkera kerdî.
Eşkerayîye wina ya:
''Fermandarê serkêşî yê Garzanî embaz Sîpan û Rahîme 1ê êlula 2022yî de pêkewtişê vera artêşa tirke ya îşxalkere de bi çêrêkê pîlî şer kerd û şehîd bîyî. Gerîlayê azadîye yê Kurdîstanî bi ruhê fedayî, çêrî, fedakarî, bawerî, îrade û qerardarî têkoşînî kenê. Embazanê ma Sîpanî û Rahîme Garzan de têkoşînê azadîye kerd, gerîlatîya dewrê neweyî pratîze kerd û serkêşîya nê prosesê zehmetî kerde. Wird embazê ma zî do pê tewirê xo yê fedayî, têkoşînê xo û qerardarîya xo do bibê mîsalê embazanê xo û vîrameyîşê înan qetî bi serfîrazîye do bêro tacîdarkerdene.
Nasnameyê embazanê ma yê şehîdan wina yê:
Nameyê Qodî: Sîpan Batman
Name û Peyname: Turan Ozel
Cayê Bîyayîşî: Êlih
Maye-Pî: Zumrete – Siyabend
Tarîx û Cayê Şehadetî: 1ê Êlula 2022yî /Garzan
Nameyê Qodî: Rahîme Xebat
Name û Peyname: Şîlane Okmen
Cayê Bîyayîşî: Mêrdîn
Maye-Pî: Makbule – Mehmet Faruk
Tarîx û Cayê Şehadetî: 1ê Êlula 2022yî /Garzan
Embaz Sîpan Elih de dadîya xo ra beno. O 1993 de wazeno tewrê gerîlayan beno la bêtelîhîye ra nêeşka û wextêk karê milîsîye keno. 2010 de o qetî tewrê gerîlayan beno. O hîrê serran Metîna de gerîlatîye keno. Hêrişanê DAÎŞî ra dima zî Rojawan de sey fermandarêkî têkoşîn keno. O fermandarîya waran û eyaletan keno, tim serkewtişî xo rê keno esas. Embaz Sîpan dima ke pê perwerdeyan xo hîna ver beno tewra û sey Fermandarêkê Eyaletê Garzanî wezîfe keno. Embaz Sîpan tim bawerîya xo ya bi Rayberîye û Şorişê ano ziwan û bi na hişmendî Garzan de têgêreno. O heta nefesê xo yê peyênî şer keno beno şehîd.
Embaze Rahîme Mêrdîn de dadîya xo ra bena. A verî xebatanê ciwanan de ca gêna û dima 2014 de tewra gerîlayan bena. Dima Mêrdînî ra derbazê Besta bena. Embaze Rahîme heta 2017 zî Cûdî de manena û tîya de bi coşî tewra pratîk û têkoşînî bena. 2017 de derbazê Herêmanê Pawitişî yê Medya bena û tîya de perwerdeyê îdeolojîkî gêna. Embaze Rahîme dima Heftanîn de têkoşîn kena û uca ra pey verê xo dana Garzanî. Embaze Rahîme Garzan de tewra çalakîyanê serkewteyan bena û sey fermandarêka YJA-Starî marîfetanê xo eşkera kena. A Garzan de bena şehîde.
Fermandarê gerîlatîyê dewrê neweyî embazî Eyleme û Bahoz 4ê temmuza 2022yî de Kato Jîrka de hêrişê dişmenî de şehîd bîyî. Nê embazanê ma Botan de erkê xo yê serkêşîye bi xurtî ardî ca. Nê embazanê ma seba azadîya Rayberîye û şarê ma bi milîtanî verê hêrişanê dişmenî girewt û bi tewirê xo bîyî Apogîr. Înan karakterê nê prosesî zî dîyar kerd. Ma sey embazanê înan soz danê ke perwerê înan bibê û têkoşînê înan bi serfîrazî tacîdar bikerê.
Nasnameyê embazanê ma yê şehîdan wina yê:
Nameyê Qodî: Eyleme Mazlum
Name û Peyname: Evîndare Kavak
Cayê Bîyayîşî: Mêrdîn
Maye-Pî: Vezire – Mahmut
Tarîx û Cayê Şehadetî: 4ê Temmuza 2022yî /Kato Jîrka
Nameyê Qodî: Bahoz Mijînî
Name û Peyname: Mucahit Tok
Cayê Bîyayîşî: Mersin
Maye-Pî: Fatma – Abdurrahman
Tarîx û Cayê Şehadetî: 4ê Temmuza 2022yî /Kato Jîrka
Embaze Eyleme Mêrdîn de dadîya xo ra bena. A hêrişanê DAÎŞî ra pey bi hêrsî 2014 de tewra gerîlayan bena. Embaze Eyleme Zap de perwerde vînena û bena milîtan. A Zap de tewra xeylêk çalakîyanê serkewteyan bena. Embaze Eyleme dima prosesêkê perwerdeyî yê xurtî ra derbaz bena û verê xo dana Botanî. A Botan de warê Kato Jîrka de sey fermandarêke têkoşîn kena û derbanê giranan dana dişmenî ra. Embaze Eyleme Kato Jîrka de bena şehîde û tewra bêmerganê Botanî bema.
Embaz Bahoz mîyanê keyeyêkê qilebanijî de dadîya xo ra beno. O verî xebatanê ciwanan de cagêno dima zî 2015 de tewrê gerîlayan beno. Embaz Bahoz tim perwerdeyan gêno, waneo û îdeolojîya Rayberîye hol şinasneno. O Besta de wezîfe keno dima derbazê Kato Jîrka beno. O bi taybetî warê Derîyê Qaçê de çalakîyêka sabotajî de derbanê giranan dano dişmenî ro. Embaz Bahoz pêro helanê xo bi têkoşînî vîyarneno û embazanê xo rê beno mîsal.
Embazê ma pê têkoşînê xo bîyî mîsalê tewr raştî yê bawerî, qerardarî û perwerîya bi erjanê azadîye. Ma sere de keyeyanê înan ê ercîyayeyan rê pêro şarê welatperwerî yê Kurdîstanî rê serweşîye wazenê.''
